open-index/open-wikipedia-markdown huggingface dataset:
ความเคลื่อนคลาดจากการชักตัวอย่าง

ในสถิติศาสตร์ **ความเคลื่อนคลาดจากการชักตัวอย่าง**
()
จะเกิดเมื่อลักษณะทางสถิติของกลุ่มประชากรหนึ่ง ได้ประเมินจากเซตย่อยคือตัวอย่างของกลุ่มประชากรนั้น
เนื่องจากตัวอย่างไม่ได้รวมสมาชิกทั้งหมดจากกลุ่มประชากร 
ค่าสถิติที่ได้ เช่น ค่าเฉลี่ยและ quantile โดยทั่วไป ก็จะต่างจากค่าสถิติของกลุ่มประชากรทั้งหมด
ยกตัวอย่างเช่น ถ้าวัดความสูงของคน 1,000 คนจากประเทศที่มีประชากรล้านคน ความสูงเฉลี่ยของคนพันคนปกติจะไม่เท่ากับค่าเฉลี่ยของคนล้านคนในประเทศ
เพราะการชักตัวอย่างปกติจะทำเพื่อกำหนดค่าสถิติของกลุ่มประชากรทั้งหมด ความต่างระหว่างค่าที่ได้จากตัวอย่างและค่าตามความเป็นจริง จะจัดว่า ความเคลื่อนคลาดจากการชักตัวอย่าง 

แม้ปกติจะไม่สามารถรู้ค่าที่แม่นยำของความเคลื่อนคลาดจากการชักตัวอย่าง เพราะไม่รู้ค่าสถิติของกลุ่มประชากรทั้งหมด
แต่บ่อยครั้งก็สามารถประมาณโดยจำลองความน่าจะเป็น (probabilistic modeling) ของตัวอย่าง 

## เชิงอรรถและอ้างอิง

## แหล่งข้อมูลอื่น
* Burns, N & Grove, S.K. (2009). the Practice of Nursing research: Appraisal, Synthesis, and Generation of evidence. (6th ed). St. Louis, MO: Saunders Elsevier.
*Sarndal, Swenson, and Wretman (1992), Model Assisted Survey Sampling, Springer-Verlag,
*Fritz Scheuren (2005). "What is a Margin of Error?", Chapter 10, in "What is a Survey? ", American Statistical Association, Washington, D.C. Accessed 2008-01-08
*
* NIST: Selecting Sample Sizes
* itfeature.com: Sampling Error

หมวดหมู่:การชักตัวอย่าง (สถิติศาสตร์)
หมวดหมู่:Errors and residuals
กำเนิดสปีชีส์

***กำเนิดสปีชีส์*** ชื่อในภาษาอังกฤษคือ ***ออนดิออริจินออฟสปีชีส์*** () หรือชื่อเต็มคือ ***On the Origin of Species by Means of Natural Selection, or the Preservation of Favoured Races in the Struggle for Life*** เป็นผลงานวรรณกรรมวิทยาศาสตร์โดยชาลส์ ดาร์วินที่ถือเป็นรากฐานของวิชาชีววิทยาวิวัฒนาการ ตีพิมพ์ในวันที่ 24 พฤศจิกายน ค.ศ. 1859 หนังสือของดาร์วินนำเสนอทฤษฎีทางวิทยาศาสตร์ที่ว่าประชาการวิวัฒนาการขึ้นตลอดหลายช่วงรุ่นผ่านกระบวนการการคัดเลือกโดยธรรมชาติ แม้ว่าทฤษฎีของลามาร์กจะรวมอยู่ในกลไกที่มีความสำคัญน้อยกว่าด้วย หนังสือนำเสนอหลักฐานที่บ่งชี้ว่าความหลากหลายทางชีวภาพเกิดขึ้นจากการสืบเชื้อสายร่วมกันผ่านทางรูปแบบการวิวัฒนาการแบบแยกสาขา ดาร์วินรวมหลักฐานที่ตนรวบรวมจากการสำรวจด้วยเรือหลวง''บีเกิล''ในช่วงทศวรรษ 1830 และจากการค้นพบในภายหลังโดยการวิจัย การโต้ตอบทางจดหมาย และการทดลอง

## ดูเพิ่ม
* ''On the Origin of Species'' – ต้นฉบับเต็มที่วิกิซอร์สของฉบับตีพิมพ์ครั้งแรกปี ค.ศ. 1859
* ''The Origin of Species'' – ต้นฉบับเต็มที่วิกิซอร์สของฉบับตีพิมพ์ครั้งที่ 6 ปี ค.ศ. 1872

## อ้างอิง

## บรรณานุกรม

*
*
* 
*
*
*
*
*. Published anonymously.
*
* Full image view
*
*
*
*
*
*
*
*
* 
*
*
*
* 
*
*
*
*
* Also available here https://archive.org/details/bulletinofbritis07brit
*
* 
*. Published anonymously.
*
*
*
*
*
*
*
*
*
*
*
*
*
*
* 
*
* 
*
*
*
*
*
*
*
*

## อ่านเพิ่มเติม

*
* (Vol. 2)
* 
*
*
*

### บทวิจารณ์ร่วมสมัย
*. Published anonymously.
*. Extract from *Proceedings of the American Academy of Arts and Sciences* **4** (1860): 411–415.
*.
*. Published anonymously.
*. Published anonymously.
*.
*. Published anonymously.
*. Published anonymously.

*For further reviews, see 

## แหล่งข้อมูลอื่น

*The Complete Works of Charles Darwin Online:
**Table of contents, bibliography of ''On the Origin of Species'' – links to text and images of all six British editions of *The Origin of Species*, the 6th edition with additions and corrections (final text), the first American edition, and translations into Danish, Dutch, French, German, Polish, Russian and Spanish
**Online Variorum, showing every change between the six British editions
* 
*On the Origin of Species eBook provided by Project Gutenberg
* 
*
*''On the Origin of Species'', full text with embedded audio
*A collection of Victorian Science Texts
*Darwin Correspondence Project Home Page, University Library, Cambridge
*View online at the Biodiversity Heritage Library ''On the Origin of Species'' 1860 American edition, D Appleton and Company, New York, with front insert by H. E. Barker, *Lincolniana*
*Darwin's notes on the creation of ''On the Origin of Species'' digitised in Cambridge Digital Library

หมวดหมู่:หนังสือสารคดีในปี พ.ศ. 2402
หมวดหมู่:วิทยาศาสตร์ในปี พ.ศ. 2402
หมวดหมู่:หนังสือเกี่ยวกับวิวัฒนาการ
หมวดหมู่:หนังสือโดยชาลส์ ดาร์วิน
หมวดหมู่:หนังสือภาษาอังกฤษ
หมวดหมู่:หนังสือสารคดีอังกฤษ
หมวดหมู่:ตำราเรียนชีววิทยา
การรวมกันใหม่ของยีน

[thumb|400px|
[แบบจำลองทางวิทยาศาสตร์|แบบจำลองของการรวมกันใหม่ของยีนในกระบวนการไมโอซิส เริ่มด้วยการแตกออก (break/gap) เป็นสองเส้น ตามด้วยการจับคู่กับโครโมโซมคู่เหมือน และ strand invasion เพื่อเริ่มกระบวนการซ่อมแซมแบบรวมกันใหม่
การซ่อมแซมช่องแตกอาจทำให้ได้ส่วนข้าง ๆ แบบข้าม (crossover, CO) หรือไม่ข้าม (non-crossover, NCO)
การรวมกันใหม่แบบข้าม เชื่อว่าเกิดตามแบบจำลอง Double Holliday Junction (DHJ) ที่แสดงในรูปด้านขวา
ส่วนการรวมกันใหม่แบบไม่ข้าม เชื่อว่าเกิดโดยหลักตามแบบจำลอง Synthesis Dependent Strand Annealing (SDSA) ที่แสดงในรูปด้านซ้าย
โดยการรวมกันใหม่โดยมากดูเหมือนจะเป็นแบบ SDSA
]] 

**การรวมกันใหม่ของยีน**
()
เป็นการสร้างลูกด้วยลักษณะสืบสายพันธุ์แบบผสมที่ต่างจากที่พบในพ่อแม่และโดยมากจะเกิดตามธรรมชาติ
ในยูแคริโอต การรวมกันใหม่ของยีนในระยะไมโอซิสอาจทำให้เกิดยีนใหม่ ๆ ที่สามารถถ่ายทอดจากพ่อแม่ไปยังลูกได้

ในการแบ่งเซลล์แบบไมโอซิสของยูแคริโอต การรวมกันใหม่ของยีนจะอาศัยการจับคู่ของโครโมโซมคู่เหมือน (homologous chromosome)
ซึ่งอาจตามด้วยการแลกเปลี่ยนข้อมูลยีนระหว่างโครโมโซมที่ว่า
การโอนข้อมูลอาจไม่ใช่การให้ส่วนโครโมโซมจริง ๆ (คือ ส่วนหนึ่งของสารพันธุกรรมอาจลอกจากโครโมโซมหนึ่งไปยังอีกโครโมโซมหนึ่ง โดยไม่มีการบริจาคโครโมโซม) (ดูวิถี SDSA ในรูป)
หรือเป็นการแตกแล้วต่อคืนสายดีเอ็นเอเป็นการสร้างโมเลกุลใหม่ (ดูวิถี DHJ ในรูป)

การรวมกันใหม่ของยีนก็อาจเกิดในระยะไมโทซิสของยูแคริโอตด้วย ซึ่งปกติจะมีการสร้างโครโมโซมพี่น้อง (sister chromosome) ตามหลังการถ่ายแบบโครโมโซม
ในกรณีนี้ อัลลีลแบบผสมจะไม่เกิดเพราะโครโมโซมพี่น้องปกติจะเหมือนกัน
ทั้งในไมโอซิสและไมโทซิส การรวมกันใหม่ของยีนจะเกิดระหว่างโมเลกุลดีเอ็นเอที่คล้าย ๆ กันคือเป็น homolog
แต่ในไมโอซิส โครโมโซมคู่เหมือนที่ไม่ใช่พี่น้อง (non-sister homologous) จะจับคู่กัน ดังนั้น การรวมกันใหม่ของยีนก็จะเกิดระหว่างโครโมโซมคู่เหมือนที่ไม่ใช่พี่น้องกันด้วย
ทั้งในไมโอซิสและไมโทซิส การรวมกันใหม่ของยีนระหว่างโครโมโซมคู่ดูเหมือนจะเป็นกลไกการซ่อมดีเอ็นเอที่สามัญ

การรวมกันใหม่ของยีนและการซ่อมดีเอ็นเอด้วยการรวมกันใหม่ ก็เกิดด้วยในแบคทีเรียและอาร์เคีย ซึ่งสืบพันธุ์โดยไม่อาศัยเพศ
การรวมกันใหม่ของยีนยังสามารถทำขึ้นในห้องปฏิบัติการ (in vitro) เพื่อสร้างดีเอ็นเอลูกผสม (recombinant DNA) ที่ใช้ในกิจต่าง ๆ รวมทั้งการพัฒนาวัคซีน

การรวมกันใหม่แบบ V(D)J ในสัตว์ที่มีระบบภูมิคุ้มกันแบบปรับตัวได้ เป็นการรวมกันใหม่ของยีนเฉพาะที่ซึ่งช่วยเซลล์ภูมิต้านทานให้เกิดอย่างหลากหลายและรวดเร็ว เพื่อรู้จักและปรับตัวให้เข้ากับจุลชีพก่อโรคใหม่ ๆ 

## แหล่งข้อมูลอื่น
* Animations&nbsp;- homologous recombination: Animations showing several models of homologous recombination
*The Holliday Model of Genetic Recombination
*
*Animated guide to homologous recombination.

## เชิงอรรถและอ้างอิง

หมวดหมู่:กระบวนการของเซลล์
หมวดหมู่:พันธุศาสตร์ระดับโมเลกุล
กั่ว เชิ่งทง

**กั่ว เชิ่งทง** (郭聖通; สิ้นพระชนม์ ค.ศ. 52) เป็นจักรพรรดินีสมัยราชวงศ์ฮั่นตะวันออก เป็นมเหสีองค์แรกของจักรพรรดิฮั่นกวังอู่ (汉光武帝) ปฐมกษัตริย์ราชวงศ์ฮั่นตะวันออก พระนางไม่เป็นที่โปรดปรานและถูกถอดยศใน ค.ศ. 41 แต่พระนางและพระญาติพระวงศ์ของพระนางยังเป็นที่เคารพนับถือต่อไปแม้พระนางพ้นจากตำแหน่งแล้ว

หมวดหมู่:จักรพรรดินีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ซิน
หมวดหมู่:บุคคลในยุคราชวงศ์ฮั่นตะวันออก
หมวดหมู่:จักรพรรดินีราชวงศ์ฮั่น
หมวดหมู่:บุคคลที่เกิดในปี พ.ศ. 549
หมวดหมู่:บุคคลที่เสียชีวิตในปี พ.ศ. 595
ยิน ลี่หฺวา

**ยิน ลี่หฺวา** (陰麗華; ค.ศ. 5–64) ฐานันดรศักดิ์ว่า **จักรพรรดินีกวังเลี่ย** (光烈皇后) เป็นจักรพรรดินีสมัยราชวงศ์ฮั่นตะวันออก เป็นมเหสีองค์ที่สองของจักรพรรดิฮั่นกวังอู่ (汉光武帝) แต่เสกสมรสกับฮั่นกวังอู่ก่อนกั่ว เชิ่งทง (郭聖通) มเหสีองค์แรก ความงามและนอบน้อมของยิน ลี่หฺวา เป็นที่เลื่องลือ พระนามที่ยิน ลี่หฺวา ได้รับหลังสิ้นพระชนม์แล้วเป็นจุดเริ่มต้นค่านิยมที่จะเฉลิมพระนามจักรพรรดินีที่สิ้นพระชนม์แล้วด้วยบางส่วนของพระนามที่พระสวามีได้รับหลังสวรรคตประกอบกับอักษรเพิ่มเติมเพื่อพรรณนาคุณลักษณะ แทนที่ประเพณีเดิมตั้งแต่สมัยราชวงศ์ฮั่นตะวันตกที่ใช้พระนามหลังสวรรคตของพระสวามีเพียงอย่างเดียว

หมวดหมู่:จักรพรรดินีจีน
หมวดหมู่:บุคคลในยุคราชวงศ์ฮั่นตะวันตก
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ซิน
หมวดหมู่:บุคคลในยุคราชวงศ์ฮั่นตะวันออก
หมวดหมู่:จักรพรรดินีราชวงศ์ฮั่น
หมวดหมู่:จักรพรรดินีพันปีหลวงแห่งราชวงศ์ฮั่น
หมวดหมู่:บุคคลที่เกิดในปี พ.ศ. 548
นอร์มานดียา — เนมาน

***นอร์มานดียา — เนมาน*** ( ) เป็นภาพยนตร์เรื่องยาวแนวชีวิตและสงครามร่วมมือกันระหว่างสหภาพโซเวียต และ ฝรั่งเศส กำกับโดย Jean Dréville อำนวยการสร้างโดย Alexandre Kamenka ภาพยนตร์เล่าเรื่องราวเกี่ยวกับหน่วยนอร์ม็องดี - เนมาน หน่วยรบทางอากาศของกองทัพฝรั่งเศสเสรีที่ปฏิบัติงานในสหภาพโซเวียตระหว่างแนวรบด้านตะวันออก ในช่วงสงครามโลกครั้งที่สอง ภาพยนตร์เข้าฉายที่ฝรั่งเศสในวันที่ 24 กุมภาพันธ์ 1960 และที่สหภาพโซเวียตในวันที่ 9 มีนาคม ปีเดียวกัน
## แหล่งข้อมูลอื่น
* 
*  ทางช่องมอสฟิล์ม
หมวดหมู่:ภาพยนตร์ที่ออกฉายในปี พ.ศ. 2503
หมวดหมู่:ภาพยนตร์โซเวียต
หมวดหมู่:ภาพยนตร์ฝรั่งเศส
จักรพรรดินียิน (จักรพรรดิฮั่นเหอ)

**จักรพรรดินียิน** (陰皇后; สิ้นพระชนม์ ค.ศ. 102) เป็นจักรพรรดินีสมัยราชวงศ์ฮั่น เป็นมเหสีองค์แรกของจักรพรรดิฮั่นเหอ (漢和帝)

หมวดหมู่:จักรพรรดินีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:จักรพรรดินีราชวงศ์ฮั่น
หมวดหมู่:ผู้หญิงจีนในคริสต์ศตวรรษที่ 2
ตัวเลขอับญัด

**ตัวเลขอับญัด** เป็นระบบเลขที่มีอักษรอาหรับอยู่ 28 ตัว ระบบเลขนี้ถูกใช้ไปแพร่หลายก่อนที่จะประดิษฐ์ตัวเลขอาหรับในช่วงศตวรรษที่ 8

## การเรียงลำดับ
อับญัดส่วนใหญ่จะใช้กันแบบนี้:

จะอ่านได้ดังนี้:

:* abjad hawwaz ḥuṭṭī kalaman saʻfaṣ qarashat thakhadh ḍaẓagh.

หรืออีกแบบหนึ่ง:

:* abujadin hawazin ḥuṭiya kalman saʻfaṣ qurishat thakhudh ḍaẓugh

ส่วนอับญัดอีกแบบ ส่วนใหญ่ใช้ในแถวมัฆริบ (โมร็อกโก ถึง ลิเบีย รวมสะฮาราตะวันตกและมอริเตเนีย):

จะอ่านได้ดังนี้:

:* abujadin hawazin ḥuṭiya kalman ṣaʻfaḍ qurisat thakhudh ẓaghush

หรืออีกแบบหนึ่ง:

:* abajd hawazin ḥuṭīyin kalamnin ṣaʻfaḍin qurisat thakhudh ẓughshin

สำหรับพจนานุกรมภาษาอาหรับปัจจุบันจะไม่ใช้แบบอับญัด แต่จะใช้แบบฮิจาอีย์(هجائي) แทน:

ส่วนอีกแบบเคยใช้ในแถวมัฆริบ จนกระทั่งได้เปลี่ยนแปลงเป็นแบบฮิจาอีย์แทน:

ส่วนพจนานุกรมภาษาเปอร์เซียจะมีรูปแบบต่างกันเล็กน้อย เช่นตัว و จะมาก่อน ه

## ค่าตัวอักษร

สำหรับแบบเปอร์เซีย ได้เพิ่มตัวอักษรดังนี้:

## ดูเพิ่ม
* อักษรฟินิเชีย
* ประวัติศาสตร์อักษร
* อักษรตระกูลเซมิติก
* Gematria
* Isopsephy
* Katapayadi system

## อ้างอิง

## เว็บที่เชื่อมโยง

* Overview of the ''abjad ''numerological system 
* Sufi numerology site 
* Numerical Value of an Arabic Text as per "Abjad" Calculation - www.alavibohra.org 
* Online Abjad Calculator in Arabic , Hebrew , Persian - With Reverse Abjad Numeral to Text 

หมวดหมู่:ระบบเลข
สังคมศึกษา

**สังคมศึกษา** () เป็นศาสตร์บูรณาการทางด้านสังคมศาสตร์ และมนุษยศาสตร์ รวมทั้งประวัติศาสตร์ ภูมิศาสตร์ เศรษฐศาสตร์ รัฐศาสตร์และศาสตร์อื่นๆ ที่เกี่ยวข้อง โดยนักการศึกษาชาวอเมริกันเป็นผู้คิดค้นและให้นิยามของสังคมศึกษาเป็นครั้งแรกในคริสต์ศตวรรษที่ 20  ซึ่งมีจุดมุ่งหมายให้ผู้เรียนมีความรู้ ความเข้าใจเกี่ยวกับการดำรงชีวิตของมนุษย์ การมีปฏิสัมพันธ์ระหว่างผู้คนและระหว่างคนกับสิ่งแวดล้อม รวมไปถึงการรู้จักอดทน อดกลั้น ยอมรับความแตกต่างระหว่างบุคคล อันจะส่งผลให้ผู้เรียนสามารถดำรงชีวิตในสังคมได้อย่างมีความสุข เป็นพลเมืองที่ดีของประเทศและโลกต่อไป

## อ้างอิง




หมวดหมู่:การศึกษาแบ่งตามหัวเรื่อง
หมวดหมู่:สังคมศาสตร์
หมวดหมู่:มนุษยศาสตร์
ไคลี เจนเนอร์

**ไคลี คริสเตน เจนเนอร์** (; เกิด 10 สิงหาคม ค.ศ. 1997) เป็นผู้มีชื่อเสียงจากรายการเรียลลิตี นางแบบ นักลงทุน สาวสังคม และผู้มีชื่อเสียงทางบริการเครือข่ายสังคม เธอแสดงในรายการเรียลลิตีช่อง อี! ที่ชื่อรายการ *[[Keeping Up with the Kardashians]]* กับครอบครัวคาร์เดเชียน ตั้งแต่ปี 2007 เธอเป็นผู้ก่อตั้งและเจ้าของบริษัทเครื่องสำอางไคลี คอสเมติกส์ เธอเป็นบุคคลที่มีผู้ติดตามมากที่สุดเป็นอันดับห้าบนอินสตาแกรม

ในปี 2012 เธอร่วมงานกับแบรนด์เสื้อผ้าแพ็กสัน ร่วมกับพี่สาวเธอ เคนดัลล์ ใช้ชื่อแบรนด์ "เคนดัลแอนด์ไคลี" (Kendall & Kylie) ในปี 2015 เธอได้เปิดตัวไลน์เครื่องสำอางของตัวเองชื่อว่า Kylie Lip Kits ซึ่งเปลี่ยนชื่อเป็น Kylie Cosmetics ในปีถัดมา และออกแอปพลิเคชันที่ได้รับความนิยมอันดับ 1 บนไอจูนส์

ในปี 2014 และ 2015 นิตยสาร *[[ไทม์]]* ให้พี่น้องตระกูลเจนเนอร์อยู่ในรายชื่อวัยรุ่นที่มีอิทธิพลที่สุดของโลก โดยพวกเธอถือได้ว่ามีอิทธิพลในหมู่วัยรุ่นบนบริการเครือข่ายสังคม ในปี 2018 เธอมีผู้ติดตามบนอินสตาแกรมมากกว่า 100 ล้านบัญชี เธอติดใน 10 อันดับแรกของผู้ติดตามมากที่สุด ในปี 2017 เจนเนอร์ติดอยู่ในรายชื่อบุคคลดัง 100 คนของนิตยสาร *[[ฟอบส์]]* และเป็นคนที่อายุน้อยที่สุดที่ติดอยู่ในรายชื่อนี้

## อ้างอิง

หมวดหมู่:นางแบบเด็กชาวอเมริกัน
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:นางแบบอเมริกัน
หมวดหมู่:ชาวอเมริกันเชื้อสายเวลส์
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสกอตแลนด์
หมวดหมู่:มหาเศรษฐินี
หมวดหมู่:นางแบบจากแคลิฟอร์เนีย
เบาจืด

**เบาจืด** (, DI) เป็นภาวะที่มีลักษณะปริมาณปัสสาวะมาก เจือจาง และความกระหายน้ำเพิ่มขึ้น ผู้ป่วยอาจมีปริมาณปัสสาวะได้มากถึง 20 ลิตรต่อวัน แม้ผู้ป่วยจะลดการกินของเหลวแล้วร่างกายก็จะยังไม่สามารถทำปัสสาวะให้เข้มข้นขึ้นได้ ต่างจากคนปกติที่เมื่อลดการกินของเหลว (เช่น หิวน้ำ) ปัสสาวะจะเข้มข้น ภาวะแทรกซ้อนอาจได้แก่ ภาวะขาดน้ำหรือชัก

มีเบาจืด 4 ชนิดแบ่งตามสาเหตุ เบาจืดเหตุสมอง (central DI) เนื่องจากขาดฮอร์โมนเวโซเพรสซิน (ฮอร์โมนต้านการขับปัสสาวะ) อาจเกิดจากความเสียหายต่อไฮโปทาลามัสหรือต่อมใต้สมอง หรือกรรมพันธุ์ เบาจืดเหตุไต (nephrogenic DI) เกิดเมื่อไตไม่ตอบสนองอย่างเหมาะสมต่อเวโซเพรสซิน เบาจืดเหตุดื่มน้ำ (Dipsogenic DI) เกิดจากกลไกความกระหายผิดปกติในไฮโปทาลามัส และเบาจืดเหตุตั้งครรภ์ (gestational DI) เกิดเฉพาะเมื่อตั้งครรภ์ การวินิจฉัยมักอาศัยการทดสอบปัสสาวะ การทดสอบเลือดและการทดสอบการขาดน้ำ ส่วนเบาหวานเป็นอีกภาวะหนึ่งที่ไม่เกี่ยวข้องกัน แต่คล้ายกันตรงที่ทั้งสองภาวะต่างทำให้ผู้ป่วยมีปัสสาวะปริมาณมากเหมือนกัน

การรักษาได้แก่การดื่มของเหลวให้เพียงพอเพื่อป้องกันภาวะขาดน้ำ การรักษาอย่างอื่นขึ้นอยู่กับชนิดของเบาจืด ในเบาจืดเหตุสมองและเบาจืดเหตุตั้งครรภ์สามารถรักษาได้โดยใช้เดสโมเพรสซิน เบาจืดเหตุไตต้องรักษาตามสาเหตุหรือใช้ยาไทอะไซด์ แอสไพรินหรือไอบูโพรเฟน จำนวนผู้ป่วยเบาจืดรายใหม่มี 3 ใน 100,000 คนต่อปี เบาจืดเหตุสมองโดยทั่วไปจะเริ่มเมื่ออายุ 10 ถึง 20 ปี และพบในชายหญิงเท่า ๆ กัน เบาจืดเหตุไตเริ่มเกิดเมื่อใดก็ได้

## อ้างอิง

หมวดหมู่:โรคต่อมไร้ท่อ
หมวดหมู่:วักกวิทยา
หมวดหมู่:ความกระหายน้ำ
หมวดหมู่:โรคที่มีภาวะปัสสาวะมาก
จักรพรรดินีโต้ว (จักรพรรดิฮั่นจาง)

**จักรพรรดินีโต้ว** (竇皇后; ชื่อตัวไม่ทราบ; สิ้นพระชนม์ ค.ศ. 97) ฐานันดรศักดิ์ **จักรพรรดินีจางเต๋อ** (章德皇后) เป็นจักรพรรดินีช่วงราชวงศ์ฮั่น เป็นมเหสีของจักรพรรดิฮั่นจาง (漢章帝) มีอิทธิพลมากในรัชกาลของพระสวามี และยิ่งทวีอิทธิพลเมื่อได้ขึ้นเป็นพระพันปีสำเร็จราชการแทนจักรพรรดิฮั่นเหอ (漢和帝) พระโอรสบุญธรรมที่สืบราชย์ต่อจากพระสวามี ส่งผลให้พระญาติพระวงศ์ โดยเฉพาะโต้ว เซี่ยน (窦宪) พี่ชายของพระนาง มีอำนาจมาก จนกระทั่งถูกจักรพรรดิฮั่นเหอล้มล้างโดยการยึดอำนาจใน ค.ศ. 92 พระนางพ้นจากอำนาจ แต่ยังไม่สิ้นความเคารพนับถือจากสาธารณชน

หมวดหมู่:จักรพรรดินีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:จักรพรรดินีราชวงศ์ฮั่น
โต้ว, จักรพรรดินี (จักรพรรดิฮั่นจาง)
หมวดหมู่:ผู้สำเร็จราชการแทนพระองค์ในยุคราชวงศ์ฮั่น
หมวดหมู่:บุคคลที่เสียชีวิตในปี พ.ศ. 640
จังหวัดอัลไบ

**จังหวัดอัลไบ** (; ) เป็นจังหวัดในเขตบีโคล ทางตะวันออกเฉียงใต้ของเกาะลูซอน ประเทศฟิลิปปินส์ เมืองหลักคือเลกัซปี ซึ่งยังเป็นศูนย์กลางการบริหารของเขตอีกด้วย เมืองนี้ตั้งอยู่ทางทิศใต้ของภูเขาไฟมาโยน ซึ่งกรวยภูเขาไฟสลับชั้นแห่งนี้ นับได้ว่าเป็นสัญลักษณ์ของจังหวัด และเมื่อขึ้นไปข้างบน สามารถมองเห็นทัศนียภาพรอบ ๆ ที่สวยงามได้

จังหวัดอัลไบ ถูกเพิ่มใน World Network of Biosphere Reserves ของยูเนสโก ในเดือนมีนาคม ค.ศ. 2016

## ภูมิศาสตร์
จังหวัดอัลไบมีพื้นที่ 2,575.77 ตารางกิโลเมตร เป็นจังหวัดที่ใหญ่เป็นอันดับที่ 53 ของประเทศ อยู่ติดกับจังหวัดคามารีเนสซูร์ทางทิศเหนือ และติดกับจังหวัดซอร์โซโกนทางทิศใต้ จรดกับอ่าวลาโกนอยทางทิศตะวันออกเฉียงเหนือ ส่วนทางตะวันตกเฉียงใต้เป็นช่องแคบบูรีอัส ซึ่งมีเกาะบูรีอัสของจังหวัดมัสบาเต

ในปี ค.ศ. 2016 มีพื้นที่ 250000 เฮกตาร์ ถูกประกาศให้เป็น UNESCO Biosphere Reserve เขตสงวนแห่งนี้ประกอบด้วยชนิดพืชบก 182 ชนิด แต่มีเพียง 46 ชนิดที่พบได้เฉพาะในฟิลิปปินส์ นอกจากนี้ยังมีเต่าทะเลอีก 5 สายพันธุ์

## การขนส่ง
### ทางถนน
อัลไบมีทางหลวงแห่งชาติระยะทางรวม  ส่วนใหญ่ลาดยางมะตอยแล้ว เหลือที่ยังไม่ได้ลาดอีกเพียง  ถนนสายสำคัญคือ ทางหลวงมาฮาร์ลีกา (N1/AH26) ซึ่งเชื่อมต่อกับจังหวัดอื่น ๆ ทางหลวงส่วนใหญ่ภายในจังหวัดนี้ถือเป็นทางหลวงระดับที่สอง อยู่ในชุดตัวเลข 630 และ 640 ตัวเมืองและเทศบาลหลายแห่งมีทางหลวงเชื่อมต่อถึงกัน ยกเว้นเทศบาลโฮเบลลาร์และราปู-ราปู

### ทางน้ำ
มีท่าเรือขนส่งสินค้าที่สำคัญ ได้แก่ ท่าเรือนานาชาติตาบาโค, ท่าเรือแห่งชาติเลกัซปี, ท่าเรือปีโอดูรัน และท่าเรือปันเตา

### ทางอากาศ
ท่าอากาศยานเลกัซปี ให้บริการเที่ยวบินจากมะนิลาและเซบูซิตี ส่วนท่าอากาศยานนานาชาติบีโคล อยู่ในระหว่างการก่อสร้าง

### ทางราง
อัลไบอยู่บนทางรถไฟสายหลักของการรถไฟแห่งชาติฟิลิปปินส์ (PNR) และมีรถไฟชานเมืองไปยังนครนากาในจังหวัดคามารีเนสซูร์ ในอดีตเคยมีรถไฟจากมะนิลา ชื่อว่า *มาโยนลิมิเต็ด* แต่ถูกยกเลิกในเดือนพฤศจิกายน ค.ศ. 2012


ไฟล์:Legazpi Airport Terminal.JPG|ทางวิ่งของท่าอากาศยานเลกัซปี
ไฟล์:Philippine Railways PNR Ligao Station.jpeg|สถานีรถไฟลีเกา


## อ้างอิง

## แหล่งข้อมูลอื่น

* 
* 
* New Albay Tourism Promotion Website
* เว็บไซต์อย่างเป็นทางการ 


อัลไบ
หมวดหมู่:เกาะลูซอน
หมวดหมู่:รัฐและดินแดนที่ก่อตั้งในปี พ.ศ. 2117
จังหวัดซอร์โซโกน

**จังหวัดซอร์โซโกน** (บีโคล: *Probinsya kan Sorsogon*; ) เป็นจังหวัดในเขตบีโคล ประเทศฟิลิปปินส์ และเป็นจังหวัดใต้สุดของเกาะลูซอน แบ่งการปกครองออกเป็น 14 เทศบาลและ 1 นคร เมืองหลักคือซอร์โซโกนซิตี มีอาณาเขตติดต่อกับจังหวัดอัลไบทางทิศเหนือ

ซอร์โซโกนอยู่ทางตอนปลายของคาบสมุทรบีโคล และอยู่ใกล้กับเกาะซามาร์และเกาะตีเคา

## ภูมิศาสตร์
จังหวัดซอร์โซโกนมีพื้นที่ 2,119.01 ตารางกิโลเมตร ครอบคลุมพื้นที่ทางตะวันออกเฉียงใต้ของคาบสมุทรบีโคลบนเกาะลูซอน มีอาณาเขตติดต่อกับจังหวัดอัลไบทางทิศเหนือ ติดกับทะเลฟิลิปปินทางทิศตะวันออก ติดกับช่องแคบซันเบอร์นาร์ดีโนทางทิศใต้ และติดกับช่องแคบตีเคาและช่องแคบบูรีอัสทางทิศตะวันตก อ่าวซอร์โซโกนตั้งอยู่ทางตอนกลางของจังหวัด

จังหวัดมีภูมิประเทศที่ไม่สม่ำเสมอ เมืองหลายแห่งอยู่ติดกับชายฝั่ง ซึ่งเชื่อมต่อถึงกันได้โดยถนนลาดยาง พื้นที่ภูเขาแผ่ขยายในทางตะวันออกเฉียงเหนือ, ตะวันออกเฉียงใต้ และทางตะวันตกของจังหวัด จุดที่สูงที่สุดคือภูเขาบูลูซัน ซึ่งสูง  เหนือระดับน้ำทะเล

ถ้าไม่นับที่ติดกับจังหวัดอัลไบทางทิศเหนือ จังหวัดซอร์โซโกนมีพื้นที่ล้อมรอบด้วยทะเลถึงสามด้าน และเป็นจังหวัดเชื่อมต่อจากเกาะลูซอน ไปยังเกาะวิซายัสและเกาะมินดาเนา โดยผ่านทางเรือข้ามฟาก

### ภูมิอากาศ



## อ้างอิง

## แหล่งข้อมูลอื่น

* 
* 
* Local Governance Performance Management System 


ซอร์โซโกน
หมวดหมู่:รัฐและดินแดนที่ก่อตั้งในปี พ.ศ. 2437
เฟเดอรัลดิสตริกต์ (ประเทศบราซิล)

**เฟเดอรัลดิสตริกต์** () หรือ **จิสตรีตูเฟเดรัล** (; ) เป็น 1 ใน 27 หน่วยสหพันธ์ของประเทศบราซิล ตั้งอยู่บริเวณที่ราบสูงตอนกลางของเขตภูเขาบราซิลเลียน เฟเดอรัลดิสตริกต์ถูกแบ่งออกเป็น 35 เขตบริหาร และเป็นที่ตั้งของบราซีเลีย เมืองหลวงของประเทศบราซิล

## ภูมิอากาศ
ภูมิภาคนี้มีลักษณะภูมิอากาศแบบทุ่งหญ้าสะวันนา ("Aw" ตามการแบ่งแบบเคิปเปน) มีสองฤดู ได้แก่ ฤดูฝน (ตุลาคม–เมษายน) และฤดูแล้ง (พฤษภาคม–กันยายน)

## โครงสร้างพื้นฐาน
* ยานพาหนะ: 910,502 คัน (มีนาคม ค.ศ. 2007)
* โทรศัพท์เคลื่อนที่: 2.7 ล้านเครื่อง (เมษายน ค.ศ. 2007)
* โทรศัพท์บ้าน: 884,000 เครื่อง (เมษายน ค.ศ. 2007)
* เขตการปกครอง: 31 เขต

## การขนส่ง
### ท่าอากาศยาน
ท่าอากาศยานนานาชาติบราซีเลีย เป็นท่าอากาศยานที่มีผู้โดยสารมากเป็นอันดับที่ 3 ของประเทศ และมีเที่ยวบินจำนวนมาก ให้บริการไปยังพื้นที่ส่วนอื่น ๆ ของประเทศ ในปี ค.ศ. 2003 ได้เปิดส่วนต่อขยายของอาคารผู้โดยสาร ทำให้มีผู้โดยสารเพิ่มขึ้นเป็น 7.4 ล้านคนต่อปี ต่อมาในปี ค.ศ. 2005 ได้สร้างทางวิ่งเครื่องบินแห่งใหม่

### รถไฟใต้ดิน
รถไฟใต้ดินบราซิเลีย ให้บริการโดย Metrô-DF เปิดใช้งานครั้งแรกในปี ค.ศ. 2001 ทั้งระบบมี 29 สถานี แต่เปิดใช้งานเพียง 24 สถานี บนสองเส้นทาง ให้บริการตั้งแต่เวลา 06:00-23:30 น. (จันทร์-ศุกร์) หรือ 07:00-19:00 น. (วันหยุดสุดสัปดาห์) เส้นทางครอบคลุมพื้นที่ทางตอนใต้ของบราซีเลียและเมืองทางทิศตะวันตก


ไฟล์:Brasilia aerea aeroporto.jpg|ท่าอากาศยานนานาชาติบราซีเลีย
ไฟล์:Central station, Metrô do DF, 04-01-2007.jpg|รถไฟใต้ดินบราซิเลีย


## อ้างอิง

## แหล่งข้อมูลอื่น

* DF.gov.br: Government of the Federal District of Brazil website — 
* DF.gov.br: Legislative Chamber of the Federal District of Brazil website —

หมวดหมู่:รัฐของประเทศบราซิล
หมวดหมู่:รัฐและดินแดนที่ก่อตั้งในปี พ.ศ. 2503
โต้ว เซี่ยน

**โต้ว เซี่ยน** (窦宪; เสียชีวิต ค.ศ. 92) เป็นขุนพลจีนสมัยราชวงศ์ฮั่นตะวันออก มีชื่อเสียงเพราะทำลายอาณาจักรของกลุ่มซฺยงหนู

## ต้นชีวิต

โต้ว เซี่ยน เป็นชาวเมืองซึ่งปัจจุบันคือเสียนหยางในฉ่านซี บิดาของเขาเสียชีวิตใน ค.ศ. 70 ทำให้เขากำพร้า แต่เมื่อพี่สาวหรือน้องสาวทั้ง 2 คนของเขาเข้าวังใน ค.ศ. 77 คนหนึ่งได้เป็นจักรพรรดินีจางเต๋อ (章德皇后) มเหสีของจักรพรรดิฮั่นจาง (漢章帝) ทั้งได้สำเร็จราชการแทนโอรส คือ จักรพรรดิฮั่นเหอ (漢和帝) โชคชะตาของโต้ว เซี่ยน ก็เป็นคุณมากขึ้น ชีวประวัติของโต้ว เซี่ยน มีอยู่ในบทที่ 53 ของหนังสือ *[[โฮ่วฮั่นชู]]* (後漢書)

## อ้างอิง

## บรรณานุกรม
* Chavannes, Édouard (1907): "Les pays d’Occident d’après le *Heou Han chou*." *T’oung pao* 8, (1907) pp. 149-244.
* 
* 
* 
* 
* 

หมวดหมู่:ขุนนางจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:บุคคลที่เสียชีวิตในปี พ.ศ. 635
จักรพรรดินีหม่า (ราชวงศ์ฮั่น)

**จักรพรรดินีหม่า** (, พระนามเดิมไม่ทราบ; 40 — 16 สิงหาคม 79) ฐานันดรศักดิ์ว่า **จักรพรรดินีหมิงเต๋อ** () จักรพรรดินีสมัยราชวงศ์ฮั่นตะวันออกเป็นจักรพรรดินีของ จักรพรรดิฮั่นหมิง

หมวดหมู่:จักรพรรดินีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:จักรพรรดินีราชวงศ์ฮั่น
หม่า, จักรพรรดินี (ราชวงศ์ฮั่น)
ฟุตซอลทีมชาติไทยรุ่นอายุไม่เกิน 20 ปี

**ฟุตซอลทีมชาติไทยรุ่นอายุไม่เกิน 20 ปี** () เป็นทีมฟุตซอลรุ่นอายุไม่เกิน 20 ปี จากประเทศไทยร่วมแข่งขันในระดับนานาชาติ ภายใต้การดูแลของสมาคมฟุตบอลแห่งประเทศไทย ในพระบรมราชูปถัมภ์

## สนามเหย้า

สนามเหย้าที่ใช้ในการแข่งขันในประเทศไทย ได้แก่ บางกอกอารีนารองรับผู้เข้าชมได้ถึง 12,000 คน และอินดอร์ สเตเดียม หัวหมากรองรับผู้เข้าชมได้ถึง 10,000 คน


## ผลงาน
### ฟุตซอลเอเชียเยาวชนอายุไม่เกิน 20 ปี

## การแข่งขัน

ผลการแข่งขันนัดล่าสุด

;กระชับมิตร

;ฟุตซอลเอเชียเยาวชนอายุไม่เกิน 20 ปี 2017

## ผู้เล่น

### ผู้เล่นชุดปัจจุบัน
รายชื่อผู้เล่นที่ลงแข่งขันในฟุตซอลเอเชียเยาวชนอายุไม่เกิน 20 ปี 2017  
----

	

## หัวหน้าผู้ฝึกสอน

## ดูเพิ่ม
* ฟุตซอลหญิงทีมชาติไทย
* ฟุตซอลผู้พิการทางสมองทีมชาติไทย
* ฟุตบอลทีมชาติไทย
* ฟุตซอลทีมชาติไทย

## อ้างอิง

## แหล่งข้อมูลอื่น
* สมาคมฟุตบอลแห่งประเทศไทย ในพระบรมราชูปถัมภ์  เว็บไซต์อย่างเป็นทางการ 

หมวดหมู่:ฟุตซอลในประเทศไทย
หมวดหมู่:ทีมกีฬาทีมชาติไทย
ไทย
ไทย
เจ้าหญิงผิงหยาง (ราชวงศ์ฮั่น)

**องค์หญิงผิงหยาง** () เป็นองค์หญิงในราชวงศ์ฮั่นตะวันตก พระนางเป็นพระราชธิดาพระองค์ใหญ่ของจักรพรรดิฮั่นจิงกับจักรพรรดินีองค์ที่ 2 ของพระองค์ จักรพรรดินีหวังจื้อ เป็นพระเชษฐภคินีในจักรพรรดิฮั่นอู่ที่เป็นที่รู้จักมากที่สุด และเป็นอดีตเจ้านายและภายหลังเป็นภรรยาของเว่ย์ ชิง ขุนพลที่มีชื่อเสียง 

บรรดาศักดิ์ของพระนางอย่างเป็นทางการคือ **องค์หญิงหยางซิน** (陽信長公主) แต่เนื่องจากพระนางสมรสกับเฉาฉือ (曹时, มีอีกนามว่า เฉาโช่ว 曹寿) ผิงหยางโหว (平陽侯) พระนางจึงได้รับการเรียกขานเป็ยองค์หยิงผิงหยางตามการมอบที่ดินของพระสวามีองค์แรก

## พระประวัติ

องค์หญิงผิงหยางฉายแววฉลาดหลักแหลมมาตั้งแต่เล็ก อีกทั้งได้รับการฝึกยุทธ์เช่นเดียวกับน้องชายจากอาจารย์โจวหย่าฟู ผิงหยางโหวให้ความเคารพในตัวองค์หญิงเสมอมา ครอบครัวมีความสุข แต่ไม่ใช่สิ่งที่องค์หญิงต้องการ เธออยากให้สวามีมีความกล้าหาญมากกว่านี้ไม่ใช่แค่เกาะใบบุญผู้เป็นภรรยาและบรรดาศักดิ์เก่า จนกระทั่งเรื่องราวปานปลายออกไป ครั้งที่เฉาซือถูกส่งไปทำงานสร้างวังเจี้ยนอันกับเว่ยชิง ในระยะเวลานั้นทำให้เขาเกิดนอกใจแอบมีอนุอยู่ข้างนอกอย่างลับๆ จนกระทั่งเรื่องรู้ถึงหูองค์หญิง เธออดกลั้น เมื่อเฉาซือกลับมาเขาแอบเข้าทางหลังบ้านพร้อมทารกน้อย ทั้งคู่ทะเลาะกันมาก ส่วนเฉาซือสำนึกผิดคุกเข่าหวังว่าภรรยาจะให้อภัย องค์หญิงหลังจากหนีออกจากบ้านได้เว่ยชิงตามไปช่วยเหลือ เธอกลับมายังบ้านมองดูทารกน้อยและประทานชื่อให้ เฉา เซียง เธอจะเป็นคนเลี้ยงดูเด็กคนนี้เอง เนื่องจากเสียแม่ไปตอนคลอด หลังจากเฉาซือเสียชีวิต ไม่นานหลายปีองค์หญิงก็ถูกสู่ขอโดยหยูอิงโหว "เซี่ยโหว ป๋อ" แต่มีเรื่องอันให้เธอต้องเลิก เพราะหยูอิงโหวดูถูกเธอสารพัด ลบหลู่เกียรติเธอ จนเขาแอบเข้าร่วมกบฎกับหวยหนานอ๋อง ทำให้องค์หญิงผิงหยางหลุดจากพันธนาการนี้ทันที หลังจากนั้นแม่ทัพเว่ยชิงเพิ่งเสียฮูหยินรู้ใจ องค์หญิงและเว่ยชิงต่างรักชอบคอกันมานานแล้วแต่ต่างฝ่ายไม่กล้าแสดงออก เว่ยชิงเดิมทีรักองค์หญิงก่อนจะถูกหยูอิงโหวสู่ขอ แต่เพราะเขาไม่กล้าสู่ขอเธอจึงเลือกเซิ่น เจี่ย เพื่อหลบหน้าองค์หญิง

## อ้างอิง


หมวดหมู่:บุคคลจากซีอาน
หมวดหมู่:เจ้าหญิงจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันตก
นัต

[thumb| นัตชนิดต่าง ๆ ได้แก่  [วอลนัต อัลมอนด์ พีแคน เฮเซลนัต บราซิลนัต]]
**นัต** (nut) หรือ **ลูกนัต** เป็นคำทั่วไปสำหรับเรียกพืชกินเมล็ดซึ่งมีเปลือกแข็ง

## คำนิยาม
คำว่า nut ในภาษาอังกฤษในทางพฤกษศาสตร์แล้วจะหมายความถึงผลเปลือกแข็งเมล็ดเดียวเท่านั้น แต่ในภาษาพูดโดยทั่วไปแล้ว จะหมายถึงผลไม้หรือเมล็ดที่ถูกหุ้มอยู่ในเปลือกที่แข็งและสามารถแกะออกได้

ส่วนที่กินได้ของถั่วและเมล็ดพืชโดยปกติคือ เอ็มบริโอ และ เอ็นโดสเปิร์ม ภายในเมล็ด เปลือกที่ล้อมรอบอาจมีแหล่งที่มาได้หลายทาง อาจเป็นเปลือกทั้งหมด อาจเป็นแค่เปลือกชั้นในที่มีเมล็ดอยู่ หรือแม้แต่เปลือกของเมล็ดเอง (เมล็ด)

ในผลนัตบางชนิด มีเพียงชั้นในของเปลือกหรือเอนโดคาร์ปเท่านั้นที่แข็งและหุ้มเมล็ดไว้ ผลดังกล่าวเรียกว่าดรูป และโครงสร้างที่ประกอบด้วยเอนโดคาร์ปแข็งที่หุ้มเมล็ดไว้เรียกว่าเป็นแก่น ตัวอย่าง ได้แก่ อัลมอนด์ พิสตาชีโอ มาคาดาเมีย มะพร้าว และ วอลนัต เป็นต้น

เปลือกแข็งของบราซิลนัต เกาลัดม้า สนเขา ฟักทอง และ เมล็ดงา เป็นเปลือกหุ้มเมล็ด

ลูกนัตโดยทั่วไปมีคุณค่าทางโภชนาการสูง อัลมอนด์ แฟลกซ์ มะม่วงหิมพานต์ และ เมล็ดฟักทอง มีไขมันสูง ในขณะที่ แปะก๊วย เกาลัด และ บัวหลวง มีคาร์โบไฮเดรตสูง

## อ้างอิง

หมวดหมู่:พืชที่รับประทานได้
นะ

**นะ** อาจหมายถึง
* นะ (วิญญาณ) ในความเชื่อพม่า
* นะ (คะนะ) ในภาษาญี่ปุ่น
เรือกล้วย

**เรือกล้วย** () เป็นเรือพองลมไร้เครื่องยนต์ที่ขับเคลื่อนโดยใช้เรือยนต์ลากจูง รูปร่างลักษณะเรียวยาวคล้ายกล้วย ลำตัวมีรูปทรงเป็นหลอด มีก้านขนาดเล็กสองฝั่งที่ยื่นออกมาจากลำตัวเพื่อให้ความสมดุลและเป็นที่วางเท้าสำหรับผู้นั่ง จุได้ประมาณ 3 ถึง 10 คน นิยมใช้สำหรับกิจกรรมนันทนาการ

## การละเล่น
เรือยนต์ที่ใช้ลากจูงเรือกล้วยจะขับออกจากฝั่งเป็นเวลาสักพัก จากนั้นเรือยนต์จะหักเลี้ยวด้วยความเร็ว ผู้เล่นทุกคนบนเรือกล้วยจะต้องพยายามรักษาสมดุลของตัวเองไว้เพื่อไม่ให้เรือนั้นพลิกคว่ำ

## อ้างอิง

หมวดหมู่:เรือ
เหลียง น่า

**เหลียง น่า** (; 116 — 150) ฐานันดรศักดิ์ว่า **จักรพรรดินีชุนลี่** (順烈皇后) จักรพรรดินีสมัยราชวงศ์ฮั่นตะวันออกเป็นจักรพรรดินีของ จักรพรรดิฮั่นชุน ในเวลาต่อมาพระนางได้เป็น ผู้สำเร็จราชการ ให้กับพระโอรสของพระนาง จักรพรรดิฮั่นชง และจักรพรรดิที่ครองราชบัลลังก์ต่อมาอีก 2 พระองค์คือ จักรพรรดิฮั่นจื้อ และ จักรพรรดิฮั่นฮวน

หมวดหมู่:จักรพรรดินีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:จักรพรรดินีราชวงศ์ฮั่น
หมวดหมู่:จักรพรรดินีพันปีหลวงแห่งราชวงศ์ฮั่น
หมวดหมู่:ผู้สำเร็จราชการแทนพระองค์ในยุคราชวงศ์ฮั่น
ซุนเฉิง

**ซุนเฉิง** (, เสียชีวิต ค.ศ. 132) ขันทีในราชสำนักสมัย ราชวงศ์ฮั่นตะวันออก เขาเป็นขันทีที่มีความจงรักภักดีต่อราชวงศ์แต่ไม่ประสบความสำเร็จในการตอบโต้การทุจริต

หมวดหมู่:ขันทีจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
เหลียง จี้

**เหลียง จี้** (; เสียชีวิต 9 กันยายน ค.ศ. 159) ชื่อรอง **ปั๋วจั๋ว** () เป็นขุนนางและผู้บัญชาการทหารชาวจีน ในฐานะว่ายชีที่มีอำนาจ เขาครองอำนาจราชสำนักในช่วงคริสต์ทศวรรษ 150 ร่วมกับจักรพรรดินีเหลียง น่า น้องสาวของเขา หลังจากที่พระนางสิ้นพระชนม์ เหลียง จี้ถูกโค่นล้มในรัฐประหารโดยจักรพรรดิฮั่นหฺวันผู้ได้รับการสนับสนุนจากฝ่ายขันทีใน ค.ศ. 159 ซุน โช่ว (孫壽) ผู้อยู่ในตระกูลเหลียงและตระกูลของภรรยา ถูกสังหาร

## ภูมิหลังครอบครัวและอาชีพช่วงต้น

## อ้างอิง

* *[[โฮ่วฮั่นชู]]*, vol. 34.
* *[[จือจื้อทงเจี้ยน]]*, เล่มที่ 51, 52, 53, 54.

หมวดหมู่:ขุนนางจีน
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:ผู้สำเร็จราชการแทนพระองค์ในยุคราชวงศ์ฮั่น
โรคกลัวการขาดมือถือ

thumb|คุกมือถือที่ถูกใช้ในการเก็บมือถือไม่ให้นักเรียนใช้ในระหว่างการเรียนการสอน

**โรคกลัวการขาดมือถือ** () หรือ **โนโมโฟเบีย** เป็นชื่อที่มีการเสนอของโรคกลัวชนิดหนึ่งที่ผู้ป่วยกลัวการไม่มีโทรศัพท์มือถือหรือการไม่ได้สัมผัสมือถือ แม้ว่าโรคนี้จะไม่มีอยู่ในคู่มือการวินิจฉัยและสถิติสำหรับความผิดปกติทางจิต ฉบับปรับปรุงครั้งที่ 5 (DSM-5) แต่เบียนชิและฟิลลิปส์ได้อธิบายไว้ว่ามีปัจจัยทางจิตวิทยาที่มีผลต่อการใช้มือถือมากเกินไป คนที่มีความภูมิใจแห่งตนต่ำอาจใช้มือถือเพื่อสร้างความมั่นใจ และบุคคลที่มีลักษณะเปิดเผยอาจใช้มือถือมากเกินไป เป็นไปได้ที่อาการของโนโมโฟเบียอาจเกิดจากอาการทางจิตที่มีอยู่แล้ว และบุคคลที่มีความเสี่ยงมักเป็นโรคกลัวสังคม หรือโรควิตกกังวลเมื่อเข้าสังคม ความวิตกกังวลสังคม และโรคตื่นตระหนก 

คำว่าโนโมโฟเบียย่อมาจาก โนโมบายโฟนโฟเบีย (no-mobile-phone phobia) จากการศึกษานักศึกษาชายระดับปริญญาตรีด้านบริการสุขภาพจำนวน 547 คนค้นพบว่าร้อย 23 เป็นโรคกลัวการขาดมือถือและกว่าร้อยละ 64 มีความเสี่ยง ในนักเรียนเหล่านี้ร้อยละ 77 เช็คมือถือมากกว่า 35 ครั้งต่อวัน มากกว่าครึ่งของผู้ที่มีอาการของโรคกลัวการขาดมือถือไม่เคยปิดเครื่อง

## อาการและสัญญาณ
ความวิตกกังวลจะถูกกระตุ้นจากการทำมือถือหาย สัญญาณโทรศัพท์ไม่มีหรือแบตเตอรี่หมด อาการของโรครวมไปถึงการใช้มือถือมากเพื่อกันตัวเองจากการสนทนากับผู้อื่น และมีอุปกรณ์เชื่อมต่ออินเทอร์เน็ตมากกว่าหนึ่งเครื่อง พกสายชาร์จตลอดเวลาและกังวลว่ามือถือจะหาย อาการอาจรวมไปถึงการลดการมีปฏิสัมพันธ์กับผู้อื่นแบบต่อหน้าและชอบการสื่อสายผ่านเทคโนโลยี ไม่ปิดมือถือเวลานอนทั้งยังวางไว้ใกล้มือตลอดเวลา คอยเช็คมือถือตลอดเพื่อไม่ให้พลาดการรับสายหรือข้อความ โนโมโฟเบียอาจส่งผลให้เกิดการอาการเจ็บศอก มือ และคอเนื่องจากใช้มือถือบ่อย ๆ 

### อาการ

* วิตกกังวล
* ลมหายใจเปลี่ยน
* สั่นเทา
* เหงื่อออก
* กระสับกระส่าย
* งุนงงสับสน
* หัวใจเต้นเร็ว

### อาการทางอารมณ์

* ซึมเศร้า
* หวั่นวิตก
* กลัว
* การเสพติด
* ถูกละทิ้ง
* ความภาคภูมิต่ำ
* เหงา

## อ้างอิง

หมวดหมู่:โรคกลัว
ยามางูจิ

**ยามางูจิ** หรือ **ยามากูจิ** (; "ปากทางภูเขา") สามารถหมายถึง

* ยามางูจิ (นามสกุล)
* จังหวัดยามางูจิ - จังหวัดในประเทศญี่ปุ่น
** ยามางูจิ (เมือง) - เมืองหลวงของจังหวัดยามางูจิ
** สถานีรถไฟยามางูจิ (จังหวัดยามางูจิ)
** สถานีรถไฟชิง-ยามางูจิ
* ยามางูจิ (จังหวัดนางาโนะ) - หมู่บ้านในอดีตในจังหวัดนางาโนะ ปัจจุบันเป็นส่วนหนึ่งของนครนากัตสึงาวะ จังหวัดกิฟุ
การประท้วงชายแดนกาซา พ.ศ. 2561–2562

**การประท้วงชายแดนกาซา พ.ศ. 2561–2562** หรือที่รู้จักในชื่อ **การเดินขบวนครั้งยิ่งใหญ่เพื่อการกลับถิ่นฐาน** () เป็นชุดของการชุมนุมประท้วงที่จัดขึ้นทุกวันศุกร์ในฉนวนกาซา บริเวณใกล้กับชายแดนกาซา-อิสราเอล ตั้งแต่วันที่ 30 มีนาคม 2561 จนถึง 27 ธันวาคม 2562 ซึ่งเหตุการณ์นี้ส่งผลให้อิสราเอลสังหารชาวปาเลสไตน์รวมทั้งสิ้น 223 ราย กลุ่มผู้ประท้วงเรียกร้องให้ผู้ลี้ภัยชาวปาเลสไตน์ได้รับอนุญาตให้กลับคืนสู่ดินแดนที่พวกเขาถูกขับไล่ออกมาในพื้นที่ซึ่งปัจจุบันคือประเทศอิสราเอล นอกจากนี้ยังประท้วงต่อต้านการปิดล้อมกาซาทั้งทางบก อากาศ และทะเลของอิสราเอล และการที่สหรัฐอเมริการับรองเยรูซาเล็มเป็นเมืองหลวงของอิสราเอล

การประท้วงช่วงแรกเริ่มจัดตั้งโดยนักเคลื่อนไหวอิสระ แต่ในเวลาต่อมาได้รับความเห็นชอบและสนับสนุนโดยกลุ่มฮามาส (Hamas) ซึ่งเป็นพรรครัฐบาลผู้ปกครองกาซา รวมถึงกลุ่มการเมืองอื่น ๆ ในพื้นที่ นักเคลื่อนไหวผู้วางแผนการเดินขบวนครั้งยิ่งใหญ่เพื่อการกลับถิ่นฐานเดิมตั้งใจจะให้การประท้วงดำเนินไปเพียงตั้งแต่วันที่ 30 มีนาคม 2561 (วันปฐพี) จนถึง 15 พฤษภาคม (วันนักบา) แต่การชุมนุมกลับยืดเยื้อต่อไปเกือบ 18 เดือน จนกระทั่งกลุ่มฮามาสประกาศเลื่อนการประท้วงออกไปเมื่อวันที่ 27 ธันวาคม 2562 โดยในวันแรกของการประท้วงเมื่อวันที่ 30 มีนาคม มีชาวปาเลสไตน์เข้าร่วมกว่า 30,000 คน และมีการชุมนุมขนาดใหญ่กว่า 10,000 คนในทุกวันศุกร์ต่อ ๆ มา

ผู้ประท้วงส่วนใหญ่ทำการชุมนุมโดยสงบอยู่ห่างจากรั้วกั้นชายแดน ซึ่งนักวิเคราะห์มองว่านี่เป็นแนวโน้มใหม่ในสังคมปาเลสไตน์ที่หันมาใช้วิธีการอารยะขัดขืนแทนการใช้ความรุนแรง อย่างไรก็ตาม มีกลุ่มผู้ประท้วงขนาดเล็กบางส่วนพยายามที่จะฝ่ารั้วกั้น มีการเผายางรถยนต์ ขว้างปาสิ่งของ และระเบิดขวด ซึ่งเจ้าหน้าที่อิสราเอลระบุว่ากลุ่มฮามาสใช้การชุมนุมเหล่านี้เป็นฉากบังหน้าเพื่อเตรียมการโจมตีต่ออิสราเอล

คณะกรรมการอิสระของสหประชาชาติระบุว่า ในจำนวนผู้เสียชีวิต 189 ราย (สถิติจนถึงสิ้นปี 2561) มีอย่างน้อย 29 รายที่เป็นสมาชิกกลุ่มติดอาวุธ กองกำลังอิสราเอลได้ใช้แก๊สน้ำตาและกระสุนจริงในการตอบโต้ ซึ่งส่งผลให้มีผู้บาดเจ็บกว่า 13,000 ราย โดยหลายรายมีอาการสาหัส การใช้กำลังรุนแรงของอิสราเอลถูกประณามผ่านข้อมติของสหประชาชาติและองค์กรด้านสิทธิมนุษยชนต่าง ๆ ในช่วงปลายเดือนกุมภาพันธ์ 2562 คณะกรรมการสืบสวนของสหประชาชาติพบว่าการใช้กระสุนจริงของอิสราเอลต่อผู้ประท้วงเกือบทุกกรณีนั้นไม่ชอบด้วยกฎหมาย และแนะนำให้อิสราเอลตรวจสอบว่าเข้าข่ายอาชญากรรมสงครามหรืออาชญากรรมต่อมนุษยชาติหรือไม่

## อ้างอิง

หมวดหมู่:พ.ศ. 2561
หมวดหมู่:พ.ศ. 2562
หมวดหมู่:การประท้วงในฉนวนกาซา
สันตะวาใบพาย

**สันตะวาใบพาย** () หรือ **ผักโตวา** หรือ **หอบแหบ** เป็นพืชในวงศ์สันตะวา ลักษณะเป็นพืชน้ำอายุปีเดียว มีเหง้าอยู่ใต้ดิน ใบเป็นใบเดี่ยวรูปไข่แตกเป็นกอรอบต้น กว้าง 8-20 เซนติเมตร ยาว 10-22 เซนติเมตร ดอกเป็นดอกเดี่ยวสีขาว เมื่อบานเต็มที่กว้างประมาณ 2 เซนติเมตร กลีบดอกมี 3 กลีบ รวมกันเป็นก้านชูยาว 4 มิลลิเมตร ภายในรังไข่มี 6 ช่อง ผลเป็นผลเดี่ยวรูปรีแกมขอบขนาน ยาวประมาณ 3-5 เซนติเมตร ภายในมีเมล็ดจำนวนมาก

สันตะวาใบพายกระจายพันธุ์ตั้งแต่ตะวันออกเฉียงเหนือของแอฟริกาถึงเอเชียตะวันออกเฉียงใต้และออสเตรเลีย ในอเมริกาเหนือจัดเป็นพืชรุกราน สันตะวาใบพายนิยมปลูกเป็นไม้ประดับ ในประเทศจีนใช้เป็นยารักษาฝี ในประเทศฟิลิปปินส์ใช้ลดไข้และรักษาโรคริดสีดวงทวาร

## อ้างอิง

## แหล่งข้อมูลอื่น
* 
* 

หมวดหมู่:วงศ์สันตะวา
หมวดหมู่:พืชน้ำ
หมวดหมู่:ไม้ประดับ
อินเตอร์สเตต 95

**อินเตอร์สเตต 95** () เป็นทางหลวงอินเตอร์สเตตสายหลักในพื้นที่ชายฝั่งตะวันออกของสหรัฐ มีเส้นทางขนานไปกับชายฝั่งมหาสมุทรแอตแลนติก และทางหลวงสหรัฐหมายเลข 1 จากรัฐฟลอริดาไปจนถึงรัฐเมน โดยทั่วไปแล้ว อินเตอร์สเตต 95 จะผ่านเมืองใหญ่ที่อยู่ริมทะเลและพื้นที่ปริมณฑล ได้แก่ ในทางตะวันออกเฉียงใต้ของสหรัฐ เช่น ไมแอมี แจ็กสันวิลล์ ซาวันนาห์ เฟย์เอตต์วิลล์ และริชมอนด์; ส่วนในทางแอตแลนติกกลางไปจนถึงตะวันออกเฉียงเหนือ เช่น วอชิงตัน ดี.ซี. บัลติมอร์ วิลมิงตัน ฟิลาเดลเฟีย นครนิวยอร์ก นิวเฮเวน โพรวิเดนซ์ บอสตัน และพอร์ตแลนด์ แต่เส้นทางจะห่างออกจากชายฝั่งระหว่างซาวันนาห์ จนถึงวอชิงตัน ดี. ซี. และตัวเส้นทางจะไม่ผ่านเมืองชายฝั่งต่อไปนี้ ได้แก่ ชาร์ลสตัน และ นอร์ฟอล์ก-เวอร์จิเนียบีช โดยเมืองเหล่านี้จะเชื่อมต่อด้วยทางหลวงอินเตอร์สเตตสายอื่น

อินเตอร์สเตต 95 เป็นหนึ่งในเส้นทางที่เก่าแก่ที่สุดในระบบทางหลวงอินเตอร์สเตต แต่ก็ยังมีโครงการที่กำลังก่อสร้างอยู่ในรัฐเพนซิลเวเนียและรัฐนิวเจอร์ซีย์ที่กำหนดว่าจะแล้วเสร็จในปี ค.ศ. 2018 ปัจจุบัน มีเส้นทางที่เป็นโครงข่ายของอินเตอร์สเตต 95 ได้แก่ อินเตอร์สเตต 295, อินเตอร์สเตต 195 และส่วนที่ไม่ได้กำหนดหมายเลขของเทิร์นไพก์ในตอนใต้ของรัฐนิวเจอร์ซีย์  อินเตอร์สเตต 95 มีระยะทางรวม  มีปลายทางทิศใต้ที่ทางหลวงสหรัฐหมายเลข 1 ในไมแอมี รัฐฟลอริดา ขณะที่ปลายทางทิศเหนืออยู่ที่จุดผ่านแดนโฮลตัน–วูดสต็อก เชื่อมต่อกับรัฐนิวบรันสวิก ประเทศแคนาดา

อินเตอร์สเตต 95 เป็นอินเตอร์สเตตแนวเหนือ–ใต้ที่ยาวที่สุด รองลงมาคือ อินเตอร์สเตต 75 และเป็นอินเตอร์สเตตที่ยาวที่สุดอันดับ 6 ในบรรดาอินเตอร์สเตตทั้งหมด ตามหลังอินเตอร์สเตต 70 ระยะทาง , อินเตอร์สเตต 10 ระยะทาง , อินเตอร์สเตต 40 ระยะทาง , อินเตอร์สเตต 80 ระยะทาง , และอินเตอร์สเตต 90 ระยะทาง  อินเตอร์สเตต 95 มีเส้นทางผ่านรัฐต่าง ๆ จำนวน 15 รัฐ ซึ่งมากกว่าอินเตอร์สเตตสายอื่น ๆ รองลงมาคือ อินเตอร์สเตต 90 ซึ่งผ่าน 13 รัฐ จากข้อมูลตามสำนักสำมะโนสหรัฐ (U.S. Census Bureau) จำนวนเคาน์ตี (และเขตปกครองเทียบเท่า) ที่มีเส้นทางสายนี้ผ่าน มีเพียง 5 แห่งจาก 96 แห่งเท่านั้นที่เป็นพื้นที่ชนบท เพราะพื้นที่นี้มีความหนาแน่นมากกว่าสามเท่าของความหนาแน่นเฉลี่ยของทั้งสหรัฐ และมากพอ ๆ กับความหนาแน่นของยุโรปตะวันตก

## อ้างอิง

## หนังสืออ่านเพิ่ม

* 

## แหล่งข้อมูลอื่น

* *[https://www.npr.org/templates/story/story.php?storyId=129278775 I-95: The Road Most Traveled]* (special series). National Public Radio. 2010.

95
หมวดหมู่:ถนนในรัฐฟลอริดา
หมวดหมู่:ถนนในรัฐจอร์เจีย
หมวดหมู่:ถนนในรัฐเซาท์แคโรไลนา
หมวดหมู่:ถนนในรัฐนอร์ทแคโรไลนา
หมวดหมู่:ถนนในรัฐเวอร์จิเนีย
หมวดหมู่:ถนนในรัฐแมริแลนด์
หมวดหมู่:ถนนในรัฐเดลาแวร์
หมวดหมู่:ถนนในรัฐเพนซิลเวเนีย
หมวดหมู่:ถนนในรัฐนิวเจอร์ซีย์
หมวดหมู่:ถนนในรัฐนิวยอร์ก
หมวดหมู่:ถนนในรัฐคอนเนทิคัต
หมวดหมู่:ถนนในรัฐโรดไอแลนด์
หมวดหมู่:ถนนในรัฐแมสซาชูเซตส์
หมวดหมู่:ถนนในรัฐนิวแฮมป์เชอร์
หมวดหมู่:ถนนในรัฐเมน
สามเหลี่ยมชมพู

[thumb|สามเหลี่ยมชมพูเป็นสัญลักษณ์แห่งความภูมิใจในความเป็นเกย์ (gay pride) และเป็นสามเหลี่ยมที่ชี้ไปข้างล่างเพื่อเครื่องหมายสำหรับนักโทษ[รักร่วมเพศ|เกย์ชาย]]

ในนาซีเยอรมนี **สามเหลี่ยมชมพู** ()ถูกใช้ในค่ายกักกันของนาซีเพื่อเป็นเครื่องหมายเพื่อแสดงความผิดของนักโทษที่เป็นพวกรักร่วมเพศ นักโทษทุกคนต้องติดเครื่องหมายสามเหลี่ยมกลับหัวบนเสื้อแจ็กเกตและมีสีต่าง ๆ ในการจัดกลุ่มตามความผิด ชาวยิวต้องติดเครื่องหมายสามเหลี่ยมสีเหลืองซ้อนกันเป็นดาราแห่งดาวิด สามเหลี่ยมสีชมพูและเหลืองอาจใช้ร่วมกันหากนักโทษเป็นทั้งเกย์และชาวยิว

แต่เดิมตั้งใจให้เป็นตราแห่งความอัปยศตามการใช้ของนาซี แต่ปัจจุบันกลายมาเป็นเป็นสัญลักษณ์แห่งความภูมิใจในความเป็นเกย์ (gay pride) และการเคลื่อนไหวของสิทธิเกย์ (gay rights) และเป็นเครื่องหมายที่ได้รับความนิยมมากรองมาจากธงสายรุ้ง

## ประวัติ
ในนาซีเยอรมนีนักโทษทุกคนต้องใส่เสื้อแจ็คเกตที่มีสัญลักษณ์ของค่ายกักกันโดยจะแบ่งกันเป็นกลุ่มตามสี ชายรักร่วมเพศต้องใส่สามเหลี่ยมชมพู แม้ว่าจะเป็รการยากที่จะคาดคะเนจำนวนเกย์ในค่ายกักกันของเยอรมัน ริชาร์ด แพลนท์ได้คาดเดาไว้ว่าระหว่างปีค.ศ. 1933 และ 1944 น่าจะมีประมาณ 50,000 ถึง 60,000 คน

ในช่วงปลายของยุค 70 สามเหลี่ยนชมพูถูกนำมาใช้แทนสัญลักษณ์ในการประท้วงสิทธิชาวเกย์

[thumb|สามเหลี่ยมสีชมพูล้อมรอบด้วยวงกลมสีเขียวแสดงถึงเพื่อนชาวเกย์ (Straight ally) สิทธิเกย์ และพื้นที่ที่ปราศจาก[โฮโมโฟเบีย]]

กลุ่มผู้สนันสนุนผู้ป่วยโรคเอดส์ หรือ The AIDS Coalition To Unleash Power (ACT UP) ได้นำสามเหลี่ยมชมพูไปใช้พร้อมกับสโลแกน ความเงียบ = ตาย ("SILENCE = DEATH") ไปใช้เป็นโลโก้โดยนักเคลื่อนไหวเกย์ที่นครนิวยอร์กในปี 1987

สามเหลี่ยชมพูเป็นพื้นฐานของการออกแบบอนุเสาวรีย์โฮโม (*Homomonument* ) ในอัมสเตอร์ดัม อนุสรณ์ฮอโลคอสต์เกย์และเลสเบี้ยนในซิดนีย์ (Gay and Lesbian Holocaust Memorial) และสวนสามเหลี่ยมชมพู (Pink Triangle Park) ในซานฟรานซิสโก

## ตัวอย่าง

ไฟล์:In memory of homosexual.JPG|สามเหลี่ยมชมพู (*Rosa Winkel* ในภาษาเยอรมัน) เพื่อระลึกถึงชายเกย์ที่ถูกฆ่าในค่ายกักกันบูเคนวัลด์
ไฟล์:Gedenktafel Rosa Winkel Nollendorfplatz.jpg|สามเหลี่ยมชมพู ณ สถานีรถไฟในกรุงเบอร์ลิน เพื่อเคารพเกย์ชายที่ เสียชีวิต
ไฟล์:Ac.homomonument.jpg|อนุเสาวรีย์โฮโม (*Homomonument* ) ในอัมสเตอร์ดัมใช้สามเหลี่ยมชมพูเพื่อระลึกถึงชายเกย์ที่เสียชีวิตจากฮอโลคอสต์ และร่วมไปถึงผู้เสียชีวิตจากต่อต้ายชาวเกย์
ไฟล์:Pink Triangle Sydney,.jpg|อนุสรณ์ฮอโลคอสต์เกย์และเลสเบี้ยนในซิดนีย์ (Sydney Gay and Lesbian Holocaust Memorial)
ไฟล์:Pink Triangle 6.jpg|สวนสามเหลี่ยมชมพูในซานฟรานซิสโก


## อ้างอิง

## ดูเพิ่ม

* *An Underground Life: Memoirs of a Gay Jew in Nazi Berlin* (1999) by Gad Beck (University of Wisconsin Press). .
* *The Iron Words* (2014) by Michael Fridgen (Dreamlly Publishing). .  
* *Liberation Was for Others: Memoirs of a Gay Survivor of the Nazi Holocaust* (1997) by Pierre Seel (Perseus Book Group). .
* *I, Pierre Seel, Deported Homosexual: A Memoir of Nazi Terror* (1995) by Pierre Seel. .
* 

## แหล่งข้อมูลอื่น

* Auschwitz Concentration Camp: The Pink-Triangle prisoners

หมวดหมู่:รูปสามเหลี่ยม
มหาสงครามวินาศสตาลินกราด

***มหาสงครามวินาศสตาลินกราด*** () เป็นภาพยนตร์แนวสงครามจากประเทศรัสเซีย กำกับโดย ฟิโอดอร์ บอนดาร์ชุค เป็นภาพยนตร์รัสเซียเรื่องแรกที่สร้างขึ้นโดยใช้เทคโนโลยี IMAX 3D และถ่ายทำด้วยกล้อง 3ality Technica's TS-5 and Stereoscopic Image Processor และเป็นภาพยนตร์เรื่องยาวภาษารัสเซียเรื่องแรกที่ผลิตโดยใช้รูปแบบ IMAX ภาพยนตร์เข้าฉายครั้งแรกในเดือนกันยายน ที่นครวอลโกกราด (ชื่อเดิม "สตาลินกราด") และทั่วประเทศรัสเซียในเดือนตุลาคม ก่อนที่จะออกฉายในต่างประเทศในเดือนต่อมา  ภาพยนตร์ยังได้รับการคัดเลือกในฐานะภาพยนตร์ของประเทศรัสเซียให้เข้าชิงรางวัลสาขาภาพยนตร์ภาษาต่างประเทศยอดเยี่ยมในงานประกาศผลรางวัลออสการ์ ครั้งที่ 86 แต่ไม่ผ่านการคัดเลือก *มหาสงครามวินาศสตาลินกราด* ได้รับรางวัล I3DS (International 3D and Advanced Imaging Society) Jury Award สำหรับประเทศรัสเซียในปี 2014
## อ้างอิง

## แหล่งข้อมูลอื่น
* 
* 
* 
* 
* Deserted “Stalingrad” movie set
หมวดหมู่:ภาพยนตร์รัสเซีย
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ยุทธการที่สตาลินกราด
อินเตอร์สเตต 90

**อินเตอร์สเตต 90** () เป็นทางหลวงอินเตอร์สเตตที่ยาวที่สุดในสหรัฐอเมริกา มีระยะทาง  ปลายทางทิศตะวันตกอยู่ในซีแอตเทิล ที่ทางหลวงรัฐวอชิงตันหมายเลข 519 ใกล้กับสนามเซฟโก (Safeco Field) และสนามเซนจูรีลิงก์ (CenturyLink Field) และปลายทางทิศตะวันออกอยู่ในบอสตัน ที่ทางหลวงรัฐแมสซาชูเซตส์หมายเลข 1 เอ ใกล้กับท่าอากาศยานนานาชาติโลแกน ช่วงตะวันตกของอินเตอร์สเตต 90 ผ่านสันปันน้ำทวีปอเมริกา โดยผ่านช่องเขาโฮมสเตก ทางตะวันออกของเมืองบัตต์ รัฐมอนแทนา เชื่อมต่อเมืองใหญ่ต่าง ๆ เช่น สโปแคน บิลลิงส์ ซูฟอลส์ และแมดิสัน เป็นต้น ทางตะวันออกของของพรมแดนรัฐวิสคอนซิน-รัฐอิลลินอย เส้นทางส่วนใหญ่ของอินเตอร์สเตต 90 เป็นถนนที่เก็บค่าผ่านทางเดิม ซึ่งสร้างขึ้นมาก่อนระบบทางหลวงอินเตอร์สเตต ได้แก่ เจนแอดดัมส์เมโมเรียลโทลล์เวย์ (Jane Addams Memorial Tollway), ชิคาโกสกายเวย์ (Chicago Skyway), อินดีแอนาโทลล์โรด (Indiana Toll Road), โอไฮโอเทิร์นไพก์ (Ohio Turnpike), นิวยอร์กสเตตทรูเวย์ (New York State Thruway), แมสซาชูเซตส์เทิร์นไพก์ (Massachusetts Turnpike), และอุโมงค์เท็ดวิลเลียมส์ (Ted Williams Tunnel) ทั้งหมดนี้เป็นถนนที่เก็บค่าผ่านทางที่ได้กำหนดหมายเลขเป็นอินเตอร์สเตต 90 ในครึ่งตะวันออกของประเทศ ช่วงที่ไม่เก็บค่าผ่านทาง ได้แก่ ช่วงที่ผ่านดาวน์ทาวน์ชิคาโก ในรัฐอิลลินอย, ช่วงที่ผ่านเกรเทอร์คลีฟแลนด์และส่วนที่เหลือของรัฐโอไฮโอตะวันออกเฉียงเหนือ, ช่วงที่ผ่านเมืองอิรีและส่วนที่เหลือของเพนซิลเวเนียตะวันตกเฉียงเหนือ, และช่วงสั้น ๆ ในบริเวณใกล้กับเมืองบัฟฟาโลและออลบานี รัฐนิวยอร์ก

## อ้างอิง

## แหล่งข้อมูลอื่น

* Illinois Highway Ends: I-90
* Indiana Highway Ends: I-90
* I-90 (Greater New York Roads)

90
หมวดหมู่:ถนนในรัฐวอชิงตัน
หมวดหมู่:ถนนในรัฐไอดาโฮ
หมวดหมู่:ถนนในรัฐมอนแทนา
หมวดหมู่:ถนนในรัฐไวโอมิง
หมวดหมู่:ถนนในรัฐเซาท์ดาโคตา
หมวดหมู่:ถนนในรัฐมินนิโซตา
หมวดหมู่:ถนนในรัฐวิสคอนซิน
หมวดหมู่:ถนนในรัฐอิลลินอย
หมวดหมู่:ถนนในรัฐอินดีแอนา
หมวดหมู่:ถนนในรัฐโอไฮโอ
หมวดหมู่:ถนนในรัฐเพนซิลเวเนีย
หมวดหมู่:ถนนในรัฐนิวยอร์ก
หมวดหมู่:ถนนในรัฐแมสซาชูเซตส์
เกมพันหน้า ซูเปอร์เซเว่น

**เกมพันหน้า ซูเปอร์เซเว่น** เป็นรายการเกมโชว์และเรียลลิตีโชว์ภาคต่อของรายการ เกมพันหน้า เดอะฮีโร่ ออกอากาศครั้งแรกเมื่อวันที่ 11 กุมภาพันธ์ พ.ศ. 2561 ออกอากาศทุกวันอาทิตย์ เวลา 12:00 - 13:30 น. ผลิตโดย บริษัท ทริปเปิ้ล ทู จำกัด โดยครั้งนี้มีการเปลี่ยนพิธีกรคู่เป็นครั้งแรกในรอบ 17 ปี โดยผู้ที่รับหน้าที่พิธีกร คือ ฟรอยด์ - ณัฏฐพงษ์ ชาติพงษ์ และโบ - ธนากร ชินกูล ส่วนกิ๊ก - เกียรติ กิจเจริญ และติ๊ก กลิ่นสี พิธีกรคู่ที่เคยรับหน้าที่นี้มาเป็นเวลา 17 ปี ได้ผันตัวไปเป็นกรรมการ และมีผู้จัดการทีมที่นำชมรมมาแข่งในแต่ละสัปดาห์ คือ บอล เชิญยิ้ม

รายการออกอากาศเป็นครั้งสุดท้ายเมื่อวันที่ 30 กันยายน พ.ศ. 2561 ก่อนจะยุติการออกอากาศ และในปีถัดมาได้เปลี่ยนรูปแบบรายการเป็น เกมพันหน้า ป๋าจัดไป และย้ายไปออกอากาศทางช่องพีพีทีวี 

## เวลาออกอากาศ

## รูปแบบรายการ
รายการยังคงเน้นรูปแบบที่ต้องการให้ผู้ร่วมรายการได้รับสิ่งของที่ต้องการเพื่อใช้ประโยชน์ในด้านต่าง ๆ โดยจะมีชุมนุม ชมรม กลุ่ม หรือคณะที่มาร่วมรายการเพื่อต้องการเอาของที่ต้องการโดยการนำของ บอล เชิญยิ้ม ผู้จัดการทีม มาแข่งเกมกับทีม Super 7 ซึ่งประกอบด้วยสมาชิกทีมที่เคยประลองกำลังมาแล้วในรายการ เกมพันหน้า เดอะฮีโร่ และบางครั้งอาจมีดารารับเชิญผสมอยู่ด้วย (เริ่มตั้งแต่เทปที่ 7) เพื่อแลกกับของรางวัลที่ต้องการ โดยจะมี ซูโม่กิ๊ก และติ๊ก กลิ่นสี เป็นผู้กำหนดจำนวนของของรางวัลในแต่ละเกมหากชนะ โดยจะต้องแข่งขันชมรมละ 3 เกม เป็นเช่นนี้ไปทุกสัปดาห์ ซึ่งหากชมรมจากทางบ้านชนะในแต่ละเกมจะได้รับของรางวัลตามจำนวนที่ซูโม่กิ๊ก และ ติ๊ก กลิ่นสี ได้กำหนดไว้ในเกมนั้นๆ ไป

และตั้งแต่วันที่ 5 พฤษภาคม พ.ศ. 2561 เป็นต้นมา ได้มีการปรับรูปแบบครั้งใหญ่ โดยนำนักแสดงในสังกัดของช่อง 7 มาเป็นสมาชิกทีม Super 7 แทน ลดจำนวนเกมเหลือ 2 เกมต่อสัปดาห์ และได้เพิ่มช่วงละครขึ้นมาอีก 1 ช่วงแทรกระหว่างเกมแรกและเกมที่ 2 เรียกว่า "ละครพักยก" โดยนำนักแสดงระดับตำนาน 4 คน คือ ติ๊ก กลิ่นสี, นุ้ย เชิญยิ้ม, บอล เชิญยิ้ม และ โรเบิร์ต สายควัน ในนาม "จตุรเทพ" มาร่วมแสดงในช่วงละครด้วย และก่อนเข้าสู่ช่วงเล่นเกมต่อไป แก๊งจตุรเทพ จะพูดพร้อมกันก่อนจบละครพักยกว่า *จะเล่นเกมต่อได้หรือยัง* (แต่ในคำเขียนว่า เล่นเกมต่อได้หรือยัง) เหมือนในรายการ แสบคูณสอง และ แสบคูณสอง แลกหมัด ซึ่งจะบอกเพื่อพักโฆษณาและเข้าสู่เกมที่ 2

## อ้างอิง

## แหล่งข้อมูลอื่น
* เฟซบุ๊กแฟนเพจของรายการเกมพันหน้า
* เว็บไซต์หลักของทริปเปิ้ล ทู 

หมวดหมู่:รายการโทรทัศน์ไทย
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2561
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
จังหวัดคามารีเนสนอร์เต

**จังหวัดคามารีเนสนอร์เต** () เป็นจังหวัดในเขตบีโคล เกาะลูซอน ประเทศฟิลิปปินส์ เมืองหลักคือดาเอ็ต อาณาเขตติดต่อกับจังหวัดเกซอนทางทิศตะวันตก ติดกับจังหวัดคามารีเนสซูร์ทางทิศใต้ และติดกับทะเลฟิลิปปินทางทิศเหนือ

## ภูมิศาสตร์
จังหวัดคามารีเนสนอร์เตมีพื้นที่ 2,320.07 ตารางกิโลเมตร ครอบคลุมพื้นที่ชายฝั่งตะวันตกเฉียงเหนือของคาบสมุทรบีโคล ซึ่งตั้งอยู่ทางตะวันออกเฉียงใต้ของเกาะลูซอน

เมืองหลักคือ ดาเอ็ต อยู่ห่างจากเมโทรมะนิลาไปทางตะวันออกเฉียงใต้  ใช้เวลาเดินทางโดยรถยนต์ 6-7 ชั่วโมง และโดยเครื่องบิน 45 นาที

### ภูมิอากาศ



## อ้างอิง

## แหล่งข้อมูลอื่น

* 
* 
* เว็บไซต์อย่างเป็นทางการ 


คามารีเนสนอร์เต
หมวดหมู่:รัฐและดินแดนที่ก่อตั้งในปี พ.ศ. 2372
จังหวัดคามารีเนสซูร์

**จังหวัดคามารีเนสซูร์** () เป็นจังหวัดในเขตบีโคล เกาะลูซอน ประเทศฟิลิปปินส์ เมืองหลักคือปีลี มีอาณาเขตติดต่อกับจังหวัดคามารีเนสนอร์เตและเกซอนทางทิศตะวันตกเฉียงเหนือ และติดกับจังหวัดอัลไบทางทิศใต้ ส่วนทางทิศตะวันออกมีเกาะจังหวัดคาตันดัวเนสในช่องแคบมาเคดา

จังหวัดคามารีเนสซูร์เป็นจังหวัดที่ใหญ่ที่สุดในเขตบีโคล ทั้งในแง่ของประชากรและพื้นที่ มีพื้นที่ครอบคลุมนครอิสระได้แก่นากา ศูนย์กลางในด้านต่าง ๆ ของภูมิภาค และนครอีรีกา ศูนย์กลางของย่านรีนโคนาดา ภายในจังหวัดมีทะเลสาบบูฮี ซึ่งสามารถพบปลาขนาดเล็กอย่าง Sinarapan (*Mistichthys luzonensis*) จังหวัดนี้ยังมีการใช้ภาษาอีซาโรกอักตา ซึ่งเป็น 1 ใน 3 ภาษาที่ใกล้สูญพันธุ์ของประเทศ

## อ้างอิง

## แหล่งข้อมูลอื่น

* 
* 
* 
* เว็บไซต์ทางการของรัฐบาลจังหวัดคามารีเนสซูร์

หมวดหมู่:จังหวัดคามารีเนสซูร์
คามารีเนสซูร์
หมวดหมู่:รัฐและดินแดนที่ก่อตั้งในปี พ.ศ. 2462
ดไวต์ เกย์ล

**ดไวท์ เดวอน บอยด์ เกย์ล** (เกิดวันที่ 17 ตุลาคม ค.ศ. 1989) เป็นนักฟุตบอลอาชีพชาวอังกฤษ ปัจจุบันลงเล่นตำแหน่งสโมสรฟุตบอลนิวคาสเซิลยูไนเต็ดในพรีเมียร์ลีก

เกย์ลเริ่มต้นอาชีพกับชุดเยาวชนของสโมสรฟุตบอลอาร์เซนอล ต่อมาเขาย้ายไปเล่นให้กับหลายสโมสรในลีกล่างของอังกฤษ ก่อนที่จะย้ายมาเล่นในพรีเมียร์ลีกครั้งแรกกับคริสตัลพาเลซ ต่อมาในปี ค.ศ. 2016 เขาเซ็นสัญญากับนิวคาสเซิลยูไนเต็ด

## เกียรติประวัติ
**คริสตัลพาเลซ**
* รองชนะเลิศ เอฟเอคัพ: 2015–16

**นิวคาสเซิลยูไนเต็ด**
* อีเอฟแอลแชมเปียนชิป: 2016–17

**ส่วนตัว**
* ประตูยอดเยี่ยมแห่งปีของคริสตัลพาเลซ: 2014
* ประตูยอดเยี่ยมประจำเดือนของแชมเปียนชิป: สิงหาคม ค.ศ. 2016
* ผู้เล่นยอดเยี่ยมประจำเดือนของพีเอฟเอ จัดอันดับโดยผู้สนับสนุน: ตุลาคม ค.ศ. 2016

## อ้างอิง

## แหล่งข้อมูลอื่น

* ข้อมูลส่วนตัวของ ดไวท์ เกย์ล  จากเว็บไซต์สโมสรฟุตบอลนิวคาสเซิลยูไนเต็ด
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอังกฤษ
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลคริสตัลพาเลซ
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:นักกีฬาจากลอนดอน
หมวดหมู่:บุคคลจากวอลทัมสโตว์
แฮร์รี วิลสัน (นักฟุตบอลเกิด พ.ศ. 2540)

**แฮร์รี วิลสัน** (; เกิด 22 มีนาคม ค.ศ. 1997) เป็นนักฟุตบอลอาชีพชาวเวลส์ ปัจจุบันเล่นในตำแหน่งปีกให้กับ สโมสรฟุตบอลฟูลัม และทีมชาติเวลส์

ในเดือนตุลาคม ค.ศ. 2013 วิลสันกลายเป็นผู้เล่นอายุน้อยที่สุดที่ลงเล่นให้กับทีมชาติเวลส์ด้วยวัย 16 ปี 207 วันทำลายสถิติของเจ้าของสถิติคนก่อน แกเร็ธ เบล และเป็นผู้เล่นทีมชาติที่อายุน้อยที่สุดในทีมลิเวอร์พูล

## อ้างอิง

หมวดหมู่:นักฟุตบอลชาวเวลส์
หมวดหมู่:นักฟุตบอลทีมชาติเวลส์
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลฮัลล์ซิตี
หมวดหมู่:ผู้เล่นสโมสรฟุตบอลดาร์บีเคาน์ตี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:บุคคลจากเรกซัม
เพลเยอร์อันโนนส์แบตเทิลกราวดส์

***เพลเยอร์อันโนนส์แบตเทิลกราวดส์*** () มักย่อว่า ***พับจี*** หรือ ***พียูบีจี*** (PUBG) เป็นเกมออนไลน์ผู้เล่นหลายคน แนวแบตเทิลรอยัล พัฒนาโดย PUBG Corporation ซึ่งเป็นบริษัทในเครือ Bluehole วางจำหน่ายเมื่อเดือนมีนาคม 2017 ในเวอร์ชันวินโดว์แต่ยังอยู่ในช่วงพัฒนา และเปิดตัวอย่างเต็มรูปแบบเมื่อวันที่ 20 ธันวาคม 2017 และในเดือนเดียวกันทางไมโครซอฟท์สตูดิโอส์ก็ได้ปล่อยออกมาสำหรับเครื่องเอกซ์บอกซ์วัน ต่อมาทางเทนเซ็นต์เกม ประเทศจีน ได้เข้ามาร่วมมือกันพัฒนาเกมสำหรับอุปกรณ์พกพาบนระบบปฏิบัติการแอนดรอยด์ และไอโอเอส และปล่อยให้ดาวน์โหลดเมื่อต้นปี 2018

## การแข่งขัน

### การแข่งขันประเภททีมชาติ
เกมมีการแข่งขันระหว่างประเทศ ชื่อว่า "PUBG Nations Cup" จัดการแข่งขันโดย PUBG Corporation ปัจจุบันมีทีมเข้าร่วมทั้งสิ้น 16 ทีม โดยการแข่งขันจัดขึ้นครั้งแรกในปี 2019 ที่ประเทศเกาหลีใต้ ทีมที่ชนะเลิศในครั้งนั้น คือ รัสเซีย ครั้งที่สองปี 2022 ที่ประเทศไทย ทีมชนะเลิศคือสหราชอาณาจักร ครั้งที่ 3 ปี 2024  ทีมชนะเลิศคือเกาหลีใต้

### การแข่งขันประเภททีมสโมสร
การแข่งขันอีสปอร์ตโดย PUBG Corporation กำหนดรูปแบบการแข่งขันใน 3 ระดับ ดังนี้

ระดับนานาชาติ PUBG Global Championship หรือ PGC เป็นรายการแข่งขันระดับนานาชาติ ประเภททีมสโมสรในระดับสูงสุดทั่วโลก โดยคัดเลือกตัวแทน 32 ทีม จากผู้เข้าแข่งขันในรายการระดับภูมิภาค PUBG Continental Series ปกติมักจัดขึ้นในช่วงปลายปี

ระดับภูมิภาค PUBG Continental Series หรือ PCS แบ่งการแข่งขันออกเป็น 4 ภูมิภาค ได้แก่ เอเชีย เอเชียแปซิฟิก ยุโรป และอเมริกา โดยคัดเลือกตัวแทน 16 ทีม จากแต่ละประเทศ ในส่วนของภูมิภาคเอเชียแปซิฟิก ประกอบด้วยทีมสโมสรจาก ไทย เวียดนาม ฟิลิปปินส์ อินโดนีเซีย และออสเตรเลีย  สำหรับประเทศไทยได้สิทธิเข้าร่วม 5 ทีม ได้แก่ 3 อันดับที่ดีที่สุดจากรายการ PTS และ 2 อันดับที่ดีที่สุดในรายการ PUBG Thailand Open หรือ PTO  

ระดับประเทศ ในส่วนประเทศไทยมีการแข่งขันอีสปอร์ตระดับอาชีพในระบบลีก แบ่งเป็น 2 ระดับ ระดับสูงสุด คือ PUBG Thailand Series หรือ PTS ประกอบด้วยทีมเข้าร่วมจำนวน 16 ทีม คัดอันดับ 1 - 3 เพื่อเป็นตัวแทนประเทศไทยเข้าร่วมการแข่งขันในระดับภูมิภาค รายการ PUBG Continental Series ภูมิภาคเอเชียแปซิฟิก หรือ PCS APAC ส่วน 5 ทีมในลำดับท้ายตกชั้นลงไปแข่งในลีกระดับรอง ใน 1 ปีแข่งขัน 2 ฤดูกาล ฤดูกาลละ 60 แมตช์ 

ลีกระดับรอง คือ PUBG Thailand Championship หรือ PTC ประกอบด้วยทีมเข้าร่วมทั้งสิ้น 16 ทีม คัดอันดับ 1 - 5 ขึ้นชั้นไปแข่งในลีกสูงสุด ใน 1 ปีแข่งขัน 2 ฤดูกาล ฤดูกาลละ 30 แมตช์ 

## หมายเหตุ

## อ้างอิง

## แหล่งข้อมูลอื่น

* 

หมวดหมู่:วิดีโอเกมที่ออกวางจำหน่ายในปี พ.ศ. 2560
หมวดหมู่:เกมออนไลน์
หมวดหมู่:เกมที่ใช้อันเรียลเอนจิน
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 4
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:วิดีโอเกมแนวแบตเทิลรอยัล
หมวดหมู่:เกมในการแข่งขันอิเล็กทรอนิกส์สปอร์ต
หมวดหมู่:วิดีโอเกมหลายผู้เล่น